text: নৌ-পথে অপরাধ প্রতিরোধে ডিআইজি মোঃ মনিরুজ্জামানের নৌ পুলিশের অভিযান পরিদর্শন
  ১৮ নভেম্বার ২০১৪, ১৯:৪১
  সারা বাংলাদেশে নৌ-পথে নিরবিচ্ছিন্ন যাত্রী ও পন্যবাহী সকল নৌ-যানে ডাকাতি, ছিনতাই এবং সন্ত্রাসি হামলা সহ সকল অপরাধ রোধে
  নৌ পুলিশের অভিযান গত ১৭ নভেম্বর থেকে শুরু হয়েছে। এ অভিযান অব্যাহত থাকবে পরবর্তি নির্দেশ না দেওয়া পর্যন্ত। অাজ ১৮ নভেম্বর মঙ্গলবার বেলা ১২ টায় বাংলাদেশ নৌ পুলিশের ডিআইজ মোঃ মনিরুজ্জামান চাঁদপুর নদী পথে নৌ পুলিশের টহল পরিদর্শন করতে আসেন। এ সময় তিনি মাদ্রাসা ঘাট লঞ্চঘাট থেকে স্পীড বোট যোগে চাঁদপুর থেকে মোহন পুর পর্যন্ত পরিদর্শন করেন। পরিদর্শনকালে জেলা পুলিশ সুপার মোঃ আমির জাফর, চাঁদপুর নৌ পুলিশের এ এসপি রিপন কুমার মোদক, চাঁদপুর নৌ ফাড়ির ইনচার্জ মোঃ মনির সহ নৌ পুলিশের উর্ধতন কর্মকর্তারা উপস্থিত ছিলেন। পরিদর্শন কালে ডিআইজি কয়েকটি নৌ ফাড়ি পরিদর্শন করেন। এ সময় তিনি বলেন, এ বাহিণীটি নদী পথে নিরাপত্তার জন্য সরকার গঠন করেছে। নদী পথে যে কোন অপরাধ নির্মুলে নৌ পুলিশ অগ্রণী ভুৃমিকা পালন করবে। অভিযান সম্পর্কে তিনি বলেন, নৌ পথে সকল যাত্রীদের নিরাপত্তা ফিরে না আসা পর্যন্ত আমাদের অভিযান অব্যাহত থাকবে। এ বিষয়ে তিনি সকলের সহযোগিতা কমানা করেন।